Diari Oficial de la Generalitat Valenciana


Sumari del DOGV 4823, del 19-08-2004 (2004/8624)

Informació pública del programa d'actuació integrada de la unitat d'execució única del sector residencial número 3, Plaça de la Llenya, del Pla General d'Ordenació Urbana de Manises, que inclou pla parcial i projecte d'urbanització.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4823

Data del DOGV
:   19-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8624


Organisme emissor
:   Inmobiliaria Urbis, SA

Tipus de document
:   Anunci

Informació pública del programa d'actuació integrada de la unitat d'execució única del sector residencial número 3, Plaça de la Llenya, del Pla General d'Ordenació Urbana de Manises, que inclou pla parcial i projecte d'urbanització. [2004/Q8624]
  
Inmobiliaria Urbis, SA, ha formulat el programa d'actuació integrada de la unitat d'execució única del sector residencial número 3, Plaça de la Llenya, del Pla General d'Ordenació Urbana de Manises, que inclou pla parcial i projecte d'urbanització, a l'empara del que disposa l'article 48 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994). Així mateix, per a complimentar el que disposa l'apartat 2.b de l'article 50 de la Llei 6/1994, s'exposen juntament amb el programa els Estatuts de l'Agrupació d'Interés Urbanístic del Pla Parcial Residencial número 3, Plaça de la Llenya, en sòl urbà del Pla General d'Ordenació Urbana de Manises, constituïda amb la finalitat de donar-hi suport.
  
En aplicació de l'establit en l'article 48.1.c en relació amb l'article 46.3, ambdós de la llei a què es fa referència, procedix sotmetre l'esmentat programa amb tota la documentació annexa a informació pública pel termini de 20 dies hàbils comptadors des del sendemà de la publicació d'este anunci en el Diari Oficial de la Generalitat Valenciana.
  
I, a fi de dotar de les màximes garanties el procediment, a l'empara de l'establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte perquè se'n prenga coneixement general, amb caràcter addicional a l'anunci al·ludit en el paràgraf anterior, per este motiu s'hi incorpora una llista completa dels titulars de les parcel·les cadastrals afectades, amb expressió, si escau, de les referències cadastrals per si els titulars foren desconeguts.
  
Es fa constar que, durant este termini, les persones interessades en este procediment podran formular qualssevol al·legacions que els convinguen segons dret, així com unes altres alternatives tècniques de programa i, si escau, proposicions juridicoeconòmiques, tot això en els termes i condicions de l'esmentada Llei 6/1994, a este efecte qualsevol persona interessada podrà consultar l'expedient dipositat a la Notaria d'Alfredo Roca Ferrer, situada al carrer Major, número 65, de Manises, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en esta notaria per a obtindre, a càrrec seu, una còpia de l'acta de protocol·lització del projecte i documents que s'hi acompanyen, o sol·licitar que se li hi exhibisca.
  
La documentació a què es fa referència, així com l'expedient administratiu, es podran consultar a l'Ajuntament de Manises, els dies hàbils en idèntic horari.
  
Les al·legacions que, si escau, s'hi formulen caldrà presentar-les davant l'Ajuntament de Manises.
  
Així mateix, mitjançant el present edicte, segons l'establit en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant este termini es podran formular les esmentades proposicions a l'Ajuntament de Manises, en horari de 09.00 a 14.00 hores.
  
Una vegada finalitzat este segon termini, el següent dia hàbil, tret de si és dissabte, en este cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Manises.